钦定古今图书集成/历象汇编/乾象典/第091卷 > 《望远行》〈咏雪〉宋·柳永
## 钦定古今图书集成/历象汇编/乾象典/第091卷 > 《望远行》〈咏雪〉宋·柳永

长空降瑞，寒空剪，淅淅瑶华初下。乱飘僧舍，密洒歌
楼，迤逦渐迷鸳瓦。好是渔人披得，一蓑归去，江上晚
来堪画。满长安、高却旗亭酒价。　幽雅。乘兴最宜访
戴，泛小棹、越溪潇洒。皓鹤夺鲜，白鹇失素，千里广铺
寒野。须信幽兰歌断，同云收尽，别有瑶台琼树。放一
轮明月，交光清夜。